JUURET LÄHTEELLÄ Jeshuan riemuvoitto
Olemme täällä taas. Vuorossa on uusi Juuret lähteellä -jakso.
Tutustumme Messias Jeshuan elämään, aikaan ja työhön.
Menemme matkaryhmämme mukana Jerusalemin Vanhaankaupunkiin -
Leijonaportin läpi Betesdan altaille.
Siellä sijaitsee Pyhän Annan kirkko.
Pyhä Anna oli Jeshuan isoäiti.
Hän oli siis Marian, hepreaksi Mirjamin, äiti.
Eikö olekin huikeaa? Hatunnosto kaikille isoäideille.
Ei ikinä tiedä, mitä pojan- ja tyttärenpojistanne tulee.
Tri Brad Young puhuu puhuttelevan sanoman.
Olemme nyt Pyhän Annan kirkolla.
Se sijaitsee lähellä altaita, -
joita kutsuttiin Lammasaltaiksi.
Yleensä me kutsumme paikkaa Betesdaksi.
Täällä Jeesus paransi halvaantuneen.
Luen kertomuksen Raamatusta.
Ihmekertomukset ovat tärkeitä evankeliumeissa, -
sillä niiden tarkoitus on opettaa.
Liian usein ajattelemme vain, että olipa mahtava ihme, -
mutta yleisesti Jeesuksen elämän tapahtumilla -
halutaan välittää meille elämän mullistavia sanomia.
Lukiessamme kiinnittäkää huomiota tapahtumapaikkaan, -
nimeen, ihmeeseen ja sanomaan.
Haluan aloittaa sanomasta, -
joka alkaa Johanneksen evankeliumin luvun 5 jakeesta 24.
Siinä Jeesus selittää ihmettä.
Hän sanoo: "Totisesti, totisesti minä sanon teille: -
joka kuulee minun sanani ja uskoo häneen, joka on minut lähettänyt, -
sillä on iankaikkinen elämä, eikä hän joudu tuomittavaksi, -
vaan on siirtynyt kuolemasta elämään."
Jeesus tuli, jotta meillä olisi elämä ja alati enenevä yltäkylläisyys.
Tahdon korostaa tässä opetuksessa sitä, -
että Jeesus puhuu paitsi sanastaan, myös lähettäjästään.
Kun puhumme Jeesuksen omasta uskosta, -
Hän korosti, että vaeltaisimme Isämme kanssa, joka on taivaissa.
Ihmisillä on joskus isäongelma.
Jeesuksen uskossa merkittävää oli se, että Hän toi meitä lähemmäs Isää.
Tähän paranemiseen ja ihmeeseen liittyi kiistanalaisia asioita.
Myöhemmin katkelmassa Jeesus sanoo, -
että Häneen uskovat nousevat kuolleiden ylösnousemuksessa -
ja pahat saavat rangaistuksensa.
Se juontaa juurensa ikivanhaan juutalaiseen uskoon ja käytäntöön.
Skhar ve'onesh, palkkio ja rangaistus.
Kristuksessa me tiedämme, että Jumala antaa meille anteeksi -
riippumatta siitä, mitä olemme tehneet.
Hän kutsuu meitä pyhään elämään, joka on Hänelle sovelias.
Jeshua sanoi, ettei Hän tullut kumoamaan lakia ja profeettoja -
vaan täyttämään ne. Aloitamme lain ja profeettojen perustukselta, -
profeettojen opetuksesta Jeshuasta, Hänelle omistetusta elämästä.
Joh. 5. luvussa valotetaan paikan nimeä ja sijaintia hieman lisää.
"Ja Jerusalemissa on Lammasportin luona lammikko, -
jonka nimi hebreankielellä on Betesda, -
ja sen reunalla on viisi pylväskäytävää.
Niissä makasi suuri joukko sairaita, sokeita, rampoja ja näivetystautisia, -
jotka odottivat veden liikuttamista.
[Aika ajoin näet Herran enkeli laskeutui lammikkoon -
ja pani veden kuohumaan, -
ja se, joka ensimmäisenä astui kuohuvaan veteen, tuli terveeksi, -
sairastipa hän mitä tautia tahansa.]
Ja siellä oli mies, joka oli sairastanut kolmekymmentä kahdeksan vuotta.
Kun Jeesus näki hänen siinä makaavan -
ja tiesi hänen jo kauan aikaa sairastaneen, -
sanoi hän hänelle: 'Tahdotko tulla terveeksi?'
Sairas vastasi hänelle: 'Herra, -
minulla ei ole ketään, joka veisi minut lammikkoon, kun vesi on kuohutettu;
ja kun minä olen menemässä, astuu toinen sinne ennen minua'.
Jeesus sanoi hänelle: 'Nouse, ota vuoteesi ja käy'.
Ja mies tuli kohta terveeksi ja otti vuoteensa ja kävi.
Mutta se päivä oli sapatti.
Sentähden juutalaiset sanoivat parannetulle: -
'Nyt on sapatti, eikä sinun ole lupa kantaa vuodetta'.
Hän vastasi heille: -
'Se, joka teki minut terveeksi, sanoi minulle: Ota vuoteesi ja käy.'
He kysyivät häneltä: 'Kuka on se mies, joka sanoi sinulle [niin]?'
Mutta parannettu ei tiennyt, -
kuka se oli; sillä Jeesus oli poistunut, kun siinä paikassa oli paljon kansaa.
Sen jälkeen Jeesus tapasi hänet pyhäkössä ja sanoi hänelle: -
'Katso, sinä olet tullut terveeksi; -
älä enää syntiä tee, ettei sinulle jotakin pahempaa tapahtuisi'."
Olemme Lammasaltaalla.
Tämä on yksi niistä paikoista, joista voi varmuudella sanoa, -
että olemme ihmeen tapahtumapaikalla.
Täällä on tehty kaivauksia. Tiedämme, missä kaksi allasta sijaitsivat.
Kaivaukset ovat paljastaneet myös pylväskäytäviä ja kirkkoja.
Vanhin kirkko on 200―300-luvulta.
Se kunnioitti Marian, Jeesuksen äidin, nimeä, -
ja nyt pyhän Annan, Marian äidin, nimeä, -
ristiretkiajan kirkko. Siinä on hyvä akustiikka laululle.
Meillä on siis nimi ja tapahtumapaikka.
Meillä on ihme, jossa Jeesus osoitti myötätuntoa tälle miehelle.
Mielestäni sapattikysymys nousee tässä esiin, -
koska Hän käski miehen ottaa vuoteensa ja kävellä.
Tässä mainitaan juutalaiset. Itse puhun Jehudan kansasta.
He kritisoivat tapahtunutta.
Jeesushan sanoi, ettei Hän tullut kumoamaan lakia ja profeettoja.
Hän ei kertaakaan opettanut tai käskenyt rikkomaan sapattia.
Väitän, että tässä puhutaan todennäköisesti saddukeuksista.
He liittyivät temppeliin. Kaikki papit olivat saddukeuksia.
He kiistivät fariseusten suullisen perimätiedon sapatin pitämisestä.
Fariseukset näet ajattelivat, -
että makuualustan siirtäminen talossa ei rikkonut sapattia.
He ajattelivat, että koska mies meni joka päivä pylväikköön -
makuualustansa kanssa, se oli hänen kotinsa.
Hän oli tehnyt niin jo 38 vuotta.
Juutalaisten suurin ja hengellisesti vaikutusvaltaisin ryhmä, fariseukset, -
tuskin olisivat sanoneet, -
että mies rikkoi sapattia kantaessaan makuualustan kotiin.
Mitä Jeesus korosti? Hänen sanomansa oli: -
"Mene äläkä enää syntiä tee."
Tällä paikalla tapahtunut ihme opettaa siis meille elämästämme Kristuksessa.
Näemme kaivausten paljastamista stratigrafisista kerroksista, -
kuinka Jumala on eri aikoina toiminut Jerusalemissa.
Juuri tässä paikassa Jeesus näki tämän kärsivän miehen.
Hän kysyi mieheltä: "Tahdotko tulla terveeksi?"
Mielestäni meidän kaikkien täytyy kysyä sitä itseltämme täällä.
Joka aamu kun tulen tähän rakennukseen, minä kosketan seiniä -
ja sanon: "Tämä on mahtavaa!" Vielä 30―40 vuotta sitten -
en olisi voinut kuvitellakaan, että meillä olisi paikka, -
jonka Jumala antaa meille näin ylenpalttisella ja siunatulla tavalla.
Vision for Israel -työ on uskonmyönteistä ja rakastavaa.
Se ojentaa kätensä niille, jotka kärsivät niukkuudesta.
Vuonna 1994 Israeliin tuli paljon paluumuuttajia.
Perustimme Vision for Israel -avustusjärjestön.
Vuonna 1996 Israelissa tapahtui monta terrori-iskua.
Itsemurhapommittajat räjäyttivät busseja.
Elämämme muuttui täysin.
Päätimme alkaa tavata terroriuhrien perheitä ja yrittää auttaa heitä.
Sana levisi. Ihmiset kuulivat, että yritämme auttaa terroriuhreja.
Meille alkoi tulla konteittain humanitaarista apua Israeliin.
Työ vain kasvoi ja kasvoi yli kaikkien kuvitelmien ja odotusten.
Tämä on Millenium-keskus ja Vision for Israel -talo.
Tämä paikka on majakka. Haluamme tuoda valoa ihmisten elämään.
Olemme auttaneetkin jo lähes miljoonaa ihmistä Israelissa; -
terroriuhreja, yksinäisiä sotilaita, -
vaarassa olevia lapsia ja vähäosaisia perheitä.
Toivomme, että tulevaisuudessa voimme tavoittaa eri sukupolvia, -
kaikenikäisiä ja vielä miljoonia lisää -
avustuksilla, koulutuksella ja kaikilla mahdollisilla tavoilla.
Tärkeintä ei ole, miten paljon me saamme irti tästä elämästä, -
vaan miten paljon satsaamme muiden ihmisten elämään.
Se tuo elämäämme kaikkein suurimman tyytyväisyyden.
Tämä talo on paitsi majakka, myös turvapaikka.
Meidän tulisi pystyä avaamaan ovemme ympäröivälle yhteisölle -
ja muuttamaan ihmisten elämää nyt ja myös tulevissa sukupolvissa.
Kun tulet mukaan työhömme ja liität kätesi käteemme -
työssä vähäosaisten puolesta, -
me kaikki saamme siunauksen. On etuoikeus olla mukana työssä.
Kutsumme kaikkia mukaan työhön. Tulkaa käymään Israelissa, -
niin tehdään jotain hyvää toisten hyväksi.
Yksi tärkeä paikka Jeshualle ja opetuslapsille, -
hepreaksi talmidim, opetuslapset, -
on Gat Shmanim, öljykuurna, täällä Öljymäellä.
Seuraavaksi tri Victoria Sarvadi kertoo meille, -
mitä Gat Shmanimissa, Getsemanen puutarhassa, tapahtui -
Jeshuan kaverien, opetuslasten, kanssa.
Sana "kaverit" on hepreassa chaverim.
Sanan yksikkömuoto on chaver, kaveri.
Monikko on chaverim, kaverit.
Se on tärkeä sana hepreassa.
Te olette minulle chaverim.
Shalom chaverim!
Tiedättekö, mitä sana chaverim tarkoittaa? Kavereita.
Hei, kaverit! Olemme nyt Öljymäellä.
Tämä on lempipaikkojani koko Israelissa.
Tämä vuori on hyvin merkittävä -
niin historiassa kuin profetioissakin.
Tältä vuoreltahan Jeshua nousi taivaaseen, kun Hän oli sitä ennen -
ilmestynyt ihmisille ylösnousemuksen jälkeen 40 päivän ajan.
Sak. 14. luvusta tiedämme myös, että Hän astuu alas tälle vuorelle -
palatessaan maan päälle.
Kun Hänen jalkansa koskettaa tätä vuorta, maa järisee.
Järistys halkaisee vuoren kahtia.
Toinen puoli siirtyy pohjoiseen, toinen etelään.
Syntyy laakso, joka ulottuu aina tuolle portille asti tuolla ylhäällä.
Tämä on Itäportti. Tästä portista Messias kulkee läpi.
Ystävät, istutte nyt siirroslinjalla.
Eräänä päivänä maa tällä kohdalla avautuu -
ja paljastaa aiemmat portit kaupungin alapuolella.
Jeshua menee portille, -
josta Hän meni sisään riemusaatossa -
aasilla ratsastaen.
Niin merkittävä tämä vuori on.
Tämän vuoren kautta Jeshua myös kulki käydessään Betaniassa -
Marian, Martan ja ystävänsä Lasaruksen luona.
Hän asui Galileassa mutta tuli usein Jerusalemiin etenkin juhlien aikaan.
Hän yöpyi Betaniassa ja käveli tästä aina ohi.
Seurakuntamme nimi on Betania, koska siellä Jeshua usein vieraili -
ja siellä Hänen ystävänsä asuivat.
Haluamme yhteyttä tähän ystävyyteen.
Haluamme olla Jeshuan kavereita ja paikka, jonne Hän tulee -
ja jossa Jumala ilmestyy meille.
Hän kulki vuoren yli, laskeutui Kidronin laaksoon -
ja meni ylös portista, Itäportista.
Palmusunnuntaina Hän meni sisälle kaupunkiin -
Hoosianna-kulkueessa.
Lapset alkoivat huutaa: "Hoosianna!"
Tiedättekö, että juuri samalla hetkellä ihmiset Jerusalemissa odottivat -
aivan portin sisäpuolella?
Mitä he odottivat?
He odottivat ylipappia, joka toi pääsiäiskaritsan.
Raamattua lukiessamme löydämme heprealaiset juuret.
Täältä löydämme kaikki vastaukset.
Hän siis kulki portista sisään juuri samalla hetkellä, -
kun ylipappi oli tuomassa sisään täydellistä karitsaa pääsiäisuhriksi.
Ylipappi oli aivan kulman takana, mutta Jeshua ehti ensin.
Hän kulki sisään portista, kun kaikki odottivat palmunoksien kanssa.
Hänen kulkiessaan lapset alkoivat huutaa: "Hoosianna! Hoosianna!"
Monet aikuiset varmasti kielsivät: "Älkää vielä huutako."
Mutta meidän tulisi seurata lasten esimerkkiä.
Lapset johtavat heitä, sanoo Raamattu.
Lapset johtivat heitä huutamaan: "Hoosianna! Pelasta meidät, Herra!"
Sitten fariseukset ja saddukeukset syynäsivät Häntä 3―4 päivää.
Samanaikaisesti tarkastettiin karitsaa, joka tuotiin pääsiäistä varten, -
ettei siitä löydy virheitä.
Muinoin, ennen Egyptistä lähtöä -
Israelin kansan piti valita karitsa ja pitää sitä 3―4 päivää varmistaakseen,-
ettei siinä ole virheitä.
Kun Jeshua käveli portista sisään, -
fariseukset alkoivat heti kuulustella Häntä.
Saddukeukset alkoivat heti painostaa ja kysellä Häneltä, -
saada Hänet ansaan. Mutta Hänestä ei löytynyt virhettä.
Hänen vastauksistaan ei löytynyt vikaa.
Hän vastasi sukkelasti ja nasevasti Kirjoitusten mukaisesti.
Fariseukset lakkasivat kyselemästä, mutta saddukeukset jatkoivat.
Juuri saddukeukset tulivat tälle vuorelle.
Ylipappi Kaifas oli saddukeusten hallituksen pää.
He pidättivät Jeshuan.
He halusivat ottaa Jeesuksen kiinni -
ja lähettivät sotilaat tänne pidättämään Hänet.
Tahdon kertoa hieman päivistä ennen Hänen pidätystään.
Se on hyvin tärkeä ajanjakso. Ennen kuin Hänet kavallettiin, -
Jeshua sanoi opetuslapsilleen matkalla Galileasta tänne, -
että heidän pitää mennä Jerusalemiin, sillä siellä Hänet kavallettaisiin -
ja ristiinnaulittaisiin ja Hän nousisi kuolleista kolmantena päivänä.
Pietari sanoi: "Älköön se tapahtuko!"
Jeshua vastasi: "Mene pois minun edestäni, saatana."
Miksi Hän sanoi niin? Koska Jumala herättäisi Hänet, -
jotta profetia täyttyisi.
Profeetat olivat ennustaneet sitä jo vuosisatojen ajan, -
vuosituhansien ajan, että näin tapahtuisi -
sinä päivänä, seuraavana aamuna.
Ennen pidätystään Hän oli tässä puutarhassa. Kuljimme äsken sen ohi.
Tämä on Getsemanen puutarha.
Hän käski opetuslasten odottaa täällä ja rukoilla.
Hän sanoi: "Valvokaa, ettette joudu kiusaukseen."
Hän rukoili. Hän kysyi opetuslapsilta kolme kertaa: "Nukutteko te?
Ettekö valvoisi ja rukoilisi kanssani?"
Rukoillessaan Hän sanoi jotain erikoista.
Hän puhui maljasta, jonka Hän joisi.
Hän tarkoitti, että Hän oli liitossa sinun, Kristuksen morsiamen kanssa.
"Aion juoda sen maljan. Pidän kiinni omasta osuudestani liitossani.
Siirtyköön malja nyt eteenpäin morsiamelleni. Hän juokoon siitä."
Isän tahto oli, että Jeshua maksoi siitä verellään.
Malja ja maljan juominen olivat liiton asioita.
Jerusalemin lempikohteistani toinen on Puutarhahauta.
Se on hyvin innoittava paikka.
Se liittyy Herramme kuolemaan ja ylösnousemukseen.
Tapaamme nyt Cesarin.
Hän johtaa matkaryhmää ja puhuu tästä paikasta.
Koen tässä paikassa Pyhän Hengen voiman ja toiminnan.
Hei! En keksi muuta sanottavaa.
Rakastan Israelia.
Puutarhahauta on toinen virallisista paikoista, -
joita pidetään Jeesuksen mahdollisina -
ristiinnaulitsemis-, hauta- ja ylösnousemispaikkana.
Ne on siis tunnustettu virallisesti -
Jeesuksen ristiinnaulitsemis-, hauta- ja ylösnousemuspaikoiksi.
Vuosisatojen saatossa eri teologit ja arkeologit ovat esittäneet -
ristiinnaulitsemiselle, hautaamiselle ja ylösnousemiselle eri paikkoja.
Historia ja arkeologia tukevat niistä vain kahta.
Vanhin perimätieto liittyy Vanhassakaupungissa sijaitsevaan -
Pyhän Haudan kirkkoon Via Dolorosan päässä.
Se rakennettiin 300-luvulla jKr.
Vuosisatojen ajan sitä on pidetty kiistattomana tapahtumapaikkana -
Herramme ristiinnaulitsemiselle, hautaamiselle ja ylösnousemukselle.
Viime vuosisatoina, 1800-luvun alussa ja puolivälissä -
jotkut arkeologit ja teologit alkoivat pitää tätä paikkaa, -
koko tätä aluetta, toisena mahdollisena -
Jeesuksen ristiinnaulitsemis-, hauta- ja ylösnousemuspaikkana, -
sillä monet historialliset ja arkeologiset tekijät -
sopivat Raamatun kuvaukseen. Kaikki alkoi vuonna 1842, -
jolloin saksalainen teologi Otto Thenius -
kuvaili tätä paikkaa pääkallonpaikaksi -
alueen piirteiden perusteella.
Yksi ihmisten huomion ensimmäisenä kiinnittänyt piirre -
oli pääkalloa muistuttava muodostelma jyrkänteessä.
Tahdon näyttää teille kuvan, -
joka on otettu täällä 1880-luvulla.
Kuvasta näkyy, mitä ihmiset näkivät tänne tullessaan.
Kun ihmiset näkivät sen, -
he alkoivat liittää jyrkänteen ulkomuotoa nimeen Golgata.
Raamattu kertoo Mark. 15:22:ssa, että Jeesus vietiin paikalle, -
jonka nimi on Golgata, käännettynä: pääkallonpaikka.
Nimi Golgata tai Golgota on peräisin aramean kielestä.
Se tarkoittaa 'kalloa'.
Englannin kielessä käytetään sanaa 'Calvary'.
Se on peräisin latinan sanasta 'kalvaria', 'kallo'.
Kaikki nämä sanat, Kalvaria, Golgata, Pääkallonpaikka -
tarkoittavat samaa paikkaa eri kielillä.
Toinen syy, mikä veti ihmisiä tänne, -
liittyy arkeologisiin löytöihin alueella, -
jonka läpi äsken kävelimme.
Raamattu kertoo Joh. 19:41:ssä, -
että paikalla, missä Jeesus ristiinnaulittiin, oli puutarha, -
ja puutarhassa uusi hauta, johon ei vielä ollut ketään haudattu.
Johanneksen mukaan ristiinnaulitsemispaikka ja hauta -
sijaitsivat lähellä tosiaan.
Johannes kertoo myös, että maa haudan ympärillä -
kuului ― kenelle?
Joosef Australialaiselle.
Ei sentään. Jonkun lippis sekoitti minut.
Joosef Arimatialainen tai 'Ramataim'.
Joosef Arimatialaisen maapalstalla -
oli siis puutarha.
Tällä alueella on löytöjen mukaan ollut puutarha jo 2 000 vuotta sitten.
Vakuuttavin todiste puutarhasta 2 000 vuoden takaa -
on muinainen viinikuurna.
Se löydettiin vuonna 1924.
Se on ajoitettu suunnilleen Herramme Jeesuksen aikaan.
Se on merkittävä löytö, -
koska se kertoo, että tällä paikalla sijaitsi puutarha, tarkemmin viinitarha,
noin 2 000 vuotta sitten.
Tärkein todiste tulee eteenne kierroksen lopussa.
Se on tyhjä hauta.
Halleluja.
Vuoteen 1867 -
koko tämä alue oli vielä maan alla.
Vuonna 1867 löydettiin hauta.
Kuten näette kuvasta, hauta on jaettu kahteen kammioon.
Kun menette sisälle hautaan, menette ensimmäiseen kammioon.
Sitä kutsutaan etukammioksi.
Se tarkoittaa ensimmäistä kammiota.
Siihen perhe kokoontui viimeiseen sururituaaliin.
Sitä kutsutaan myös itkukammioksi.
Kun ruumis oli valmisteltu, perhe järjesti viimeisen sururituaalin.
Mutta vielä ennen sitä kaikki sukulaiset ja ystävät yhteisöstä -
kävivät yksitellen etukammiossa lausumassa siunauksen -
ja hyvästelemässä vainajan.
Lopuksi perhe palasi kammioon ja järjesti viimeisen sururituaalin.
Sitten ruumis siirrettiin hautakammioon.
Kammiossa näkyy kolme hautasyvennystä.
Tämä on sukuhauta. Rikkaan perheen sukuhauta.
Haudassa näette kolme hautahyllyä.
Muinoin vainaja laskettiin tällaiselle hyllylle.
Heitä ei laskettu alas tai sisälle, vaan hyllyn päälle.
Ruumis jätettiin hautaan vuodeksi.
Vuoden päästä perhe palasi haudalle -
siirtämään vainajan luut.
Muut jäänteet hävitettiin, -
ja luut laitettiin kiviarkkuun, ossuaarioon.
Tätä tapaa alettiin noudattaa toisen temppelin ajalla, -
joten sitä noudatettiin Jeesuksen ajalla.
Sen ansiota hauta voitiin tyhjätä, -
ja hautaa voitiin käyttää uudelleen, kun joku perheenjäsen kuoli.
Sen vuoksi tällaisia hautoja voitiin käyttää sukupolvesta toiseen.
Ystävät, Jeesuksen tapauksessa -
ei ollut tarvetta palata vuoden päästä keräämään Hänen luitaan. Miksi?
Koska kolmantena päivänä Jeesus nousi fyysisesti kuolleista.
Ystävät, Hän kuoli ristillä syntiemme edestä, -
maksoi hinnan, mikä meille oli mahdotonta.
Jeesuksen piti mennä ristille, sillä Raamattu sanoo, -
että ilman verenvuodatusta ei ole syntien anteeksisaamista.
Mutta kolmantena päivänä Hän nousi fyysisesti kuolleista.
Hän elää tänään fyysisesti ja antaa uuden elämän niille, -
jotka luottavat Jeesuksen täydelliseen uhriin Golgatan ristillä.
Suomennos: Marianne Tenetz